Ikuinen akku - Sähköautot - Nyt!
Ikuinen akku
Forum » SÄHKÖAUTOT - TEKNIIKKA / Akusto ja -hallinta, lataustekniikka » Ikuinen akku
Päivämäärä: 10 Aug 2015 19:43
MrAkku 10 Aug 2015 19:43
Olen välillä leikitellyt ajatuksella että maaseudulla joku voisi rakentaa "ikuisen akun". Tarkoitan akkua, joka on kenties hieman kömpelö tekniikaltaan, mutta kestää teknisesti todella pitkään pienillä huoltokustannuksilla. Ei siis tarvitse heittää roskiin akun kuluessa loppuun ja ostaa uutta. Keksin lähinnä kaksi vaihtoehtoa:
1) Pato tai jättimäinen säiliö. Nestettä pumpataan altaaseen vaikka aurinkovoiman huippuaikoina suoraan merestä/järvestä kun energiaa jää reippaasti yli kesällä. Yöllä sitten nestettä juoksutetaan generaattorin läpi. Huono puoli on että vaatii pirusti tilaa ja varmaan myös hieman korkeutta vedenpaineen saamiseksi.
2) "Hissi". Kenties maan alle muutaman kerroksen verran ulottuva kuoppa ja samoin pari kerrosta maan pinnalla. Painona on kenties iso kasa lyijyromua vanhoista akuista (6m x 6m x 1m?) liikkuen hissikuilussa, jota nostetaan ylijäämäsähköllä sähkömoottorilla pneumaattisesti vaikkapa tuulivoiman avulla. Generaattorin kautta painoa sitten vuorostaan lasketaan, jolloin saadaan taas sähköä.
Olen huomannut että täällä palstalla on oikeasti akkutekniikasta ymmärtäviä. Olen vain leikkinyt ajatuksella että onko jommalla kummalla kohdalla maaseudulla mitenkään realistista moisia akkuja edes rakentaa? Loppuuko kapasiteetti aivan liian nopeasti tai lataus kestää aivan liian pitkään? Tai häviöt aivan liian suuret esim. sähkömoottorin ja laturin takia (0,9 x 0,9 = 0,81? + muut kitkat?). Onko rakenteet aivan liian kalliita eli kuoletus jotain 100 vuotta (lisähuoltoineen) ennenkuin "voittoa" ikiakulla voi edes pieniä määriä saada jolloin kukaan ei viitsi sellaiseen projektiin ryhtyä edes luonnon säästämisen ajatuksella (kertakäyttökulttuuri)?
Piilota Ikuinen akku luonut MrAkku, 10 Aug 2015 19:43
Re: Ikuinen akku
Jani Tikkanen 15 Dec 2015 13:08
"Ikuinen" akku on jo keksitty eli lipeä-akku, eli "nickel-iron battery". Vaatii vain huollon (nesteiden vaihto/sakan puhdistus) parinkymmenen vuoden käytön jälkeen, ja taas mennään.
Näitä käytetään edelleenkin varsinkin sotilaskäytössä. Saa tilattua netistä, jos tarvitsee.
Hintakaan ei mielestäni oleellisesti eroa kalleimmista lyijyakuista.
Oikeastaan ainoa vika on, että vaatii suunnilleen saman tilan, kuin perinteinen lyijyakku. Painaa myös lähes yhtä paljon. Lyijyakku toimii myös paremmin auton käynnistysakkuna, eli lipeäakku ei anna ihan yhtä paljoa virtaa.
Mutta jos haluat lähes ikuisen aurinkosähköjärjestelmän akuston mökille, niin lipeäakku on hyvä vaihtoehto.
Piilota Re: Ikuinen akku luonut Jani Tikkanen, 15 Dec 2015 13:08
Pera L-GhostRider 17 Dec 2015 22:20
Akkujen historia on mielenkiintoinen. Ruotsalainen Jugner kehitti NiCd flooded akun 1800-luvun loppupuolella. Akku oli ihan hyvä mutta kallis tehdä. Tästä sisuuntuneena armoton bisnesmiäs Edison teki huonomman mutta halvemmalla, NiFe akun. Tai itse asiassa kaksi Edisonin duunaria kehitti sen. Näistä NiFe akkua käytettiin varhaisemmissa sähköautoissa kun taas NiCd flooded oli sotilaskäytössä ja lähti myöhemmin avaruuteen moneen härveliin kun hinnalla ei ollut väliä.
Mm. PSA, Renault ja Think ovat käyttäneet NiCd:tä 1990-2005 sähköautoissaan. NiCd flooded on noin kolmanneksen kevyempi kuin lyijyakku ja ruutia lähtee myös talvipakkasilla. Jatkuvan virransieto on oikein hyvä päinvastoin kun lyijyakussa. Myös elinikä on yleensä kaupallisesta näkökohdasta ihan liian pitkä. NiFe akun elinikä on ihan järjetön ja maisemissahan pyörii 1900-luvun alkupuolella tehtyjä akkuja täydellä kapasiteetilla. Harmillista että on liian painava sähköautoihin.
Litiumakku on yllättävän uusi keksintö. Jopa muutaman vuoden tuoreempi kuin NiFe ja NiCd. Mutta kuitenkin 1800-luvun lopulla kehitetty. Samoin kun ns. polttokennotekniikka. Ja joka päivä odotamme uutta mullistavaa akkutekniikkaa.
Itselleni on kelvannut NiCd flooded hyvin ja nyt törryyttelen myös LiFePo4 kaaralla. Ihan hyvin on mennyt jo melkein 200000km.
Piilota Re: Ikuinen akku luonut Pera L-GhostRider, 17 Dec 2015 22:20
/forum/t-1317244/ikuinen-akku#post-